open-index/open-wikipedia-markdown huggingface dataset:
Πατρινόραμα

Το **Πατρινόραμα** είναι ένα πανελλαδικό́ περιοδικό́ ποικίλης ύλης με έδρα την πόλη της Πάτρας. Η πρώτη του έκδοση πραγματοποιήθηκε το 1992, και έπειτα από διακοπή πολλών ετών, επανακυκλοφόρησε το 2020. 

## Ιστορία του περιοδικού
Το περιοδικό Πατρινόραμα δημιουργήθηκε στις αρχές της δεκαετίας του 1990 και συγκεκριμένα το 1992 στην Πάτρα από τον τότε εκπαιδευτικό Παπαβασιλείου Θεόδωρο. Όραμα του ήταν η ίδρυση ενός περιοδικού που θα διέφερε σε ύφος και αισθητική από τα υπόλοιπα περιοδικά της περιόδου εκείνης. Το Πατρινόραμα ξεκίνησε να κυκλοφορεί μια φορά το μήνα, καθιστώντας το, το μοναδικό μηνιαίο περιοδικό της Πάτρας. Η θεματολογία του κάλυπτε ένα ευρύ φάσμα γύρω από την πολιτική, τον πολιτισμό, την ψυχαγωγία αλλά και γενικότερα ζητήματα της επικαιρότητας. Στο πρώτο τεύχος φιλοξένησε μία αποκλειστική συνέντευξη του καλλιτέχνη Γιώργου Νταλάρα, με τίτλο «Φοβάμαι για την Ελλάδα».

Το περιοδικό δεν περιορίστηκε μόνο σε θέματα και ανθρώπους της τοπικής κοινωνίας αλλά καταφέρνει να αποσπάσει συνεντεύξεις από σημαντικά πρόσωπα, με πανελλήνιο βεληνεκές. Παράλληλα, το περιοδικό Πατρινόραμα διοργάνωνε σημαντικές δισκοπαρουσιάσεις στην Πάτρα στο δισκοπωλείο «Musical» του Φώτη Φωκά (Χάρις Αλεξίου, Γιώργος Νταλάρας, Πέτρος Γαϊτάνος κ.α.), καθώς επίσης εκδηλώσεις και συναυλίες, ενισχύοντας έτσι περαιτέρω τη φήμη του, σε ολόκληρη τη χώρα. Επιπλέον, το 1993 ανέλαβε την παραγωγή του προσωπικού δίσκου με τίτλο «Μόνο σε σένα» του εμβληματικού πατρινού καλλιτέχνη Τάσου Μαραγκού, δημιουργού του τραγουδιού «Πατρινό Καρναβάλι για πάντα».

## Το Πατρινόραμα σήμερα
Το 2020 το Πατρινόραμα άρχισε να επανεκδίδεται ξανά από την εταιρεία “Οne step” στην Πάτρα με διευθυντή τον δημοσιογράφο Παναγιώτη Ρηγόπουλο, που ήταν συντάκτης του περιοδικού κατά την πρώτη περίοδο κυκλοφορίας του. Το τεύχος του Δεκεμβρίου του 2020 ήταν το τελευταίο που κυκλοφόρησε μόνο στην περιφέρεια της Πάτρας και της Αχαΐας, καθώς από το τεύχος του Μαρτίου του 2021, η κυκλοφορία του περιοδικού ξεκίνησε να είναι πανελλαδική και να διατίθεται στα περίπτερα, μέσω του Πρακτορείου Διανομής Τύπου «Άργος».

## Παραπομπές


## Εξωτερικοί σύνδεσμοι
* 

Κατηγορία:Ελληνικά περιοδικά
Κατηγορία:Μέσα Μαζικής Ενημέρωσης της Πάτρας
Η μεγαλοψυχία του Τίτου (Μότσαρτ)

***H μεγαλοψυχία του Τίτου*** (), K.621, είναι όπερα σέρια σε δύο πράξεις του Βόλφγκανγκ Αμαντέους Μότσαρτ σε λιμπρέτο του Κατερίνο Ματσολά, βασισμένο στο ομώνυμο μελόδραμα του Πιέτρο Μεταστάζιο. Είναι η προτελευταία όπερα που έγραψε ο Μότσαρτ και παρουσιάστηκε πρώτη φορά στις 6 Σεπτεμβρίου 1791 στο Εθνικό Θέατρο Πράγας.

## Παραπομπές


## Εξωτερικοί σύνδεσμοι
* 

Κατηγορία:Όπερες του Βόλφγκανγκ Αμαντέους Μότσαρτ
Κατηγορία:Όπερες στην ιταλική γλώσσα
Γιάκοπο ντα Μοντανιάνα

[μικρογραφία|383x383εσ| ''Ο Αρχάγγελος Γαβριήλ και η Παναγία'' [Πινακοθήκη της Ακαδημίας (Βενετία)]]
μικρογραφία|310x310εσ| ''Ταφή του Χριστού''
**Ο Γιάκοπο ντα Μοντανιάνα** (ιταλ.:Jacopo da Montagnana, επίσης γνωστός ως Jacopo Parisato,  Μοντανιάνα, περίπου 1440 έως 1443 - Πάδοβα, 20 Απριλίου και 14 Αυγούστου 1499) ήταν Ιταλός ζωγράφος της πρώιμης Αναγέννησης, ο οποίος δραστηριοποιήθηκε κυρίως στην περιοχή της Πάδοβα. 

## Βιογραφία
Γεννήθηκε στη Μοντανιάνα, αλλά δραστηριοποιήθηκε κυρίως στην Πάδοβα όπου πέθανε. Ήταν μαθητής ή επηρεάστηκε από τον Αντρέα Μαντένια και / ή τον Τζεντίλε Μπελλίνι. Θεωρείται σημαντικός ζωγράφος του *Quattrocento* στην Πάδοβα.

Ήταν ενεργός στη διακόσμηση τοιχογραφιών της Capella Santa Maria degli Angeli στο Palazzo Vescovile της Πάδοβας, που χτίστηκε το 1495 και τοιχογραφήθηκε από τον Jacopo και τον Prospero da Piazzola .  Επίσης σύγχρονο στην Πάδοβα εκείνη την εποχή ήταν ο Pietro Calzetta και ο Francesco Bazelieri 

## Δείτε επίσης
* Κατάλογος Ιταλών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι της Αναγέννησης
Κάλβιν Φίλιπς

Ο **Κάλβιν Φίλιπς** (2 Δεκεμβρίου 1995) είναι Άγγλος ποδοσφαιριστής ο οποίος αγωνίζεται ως μέσος ποδοσφαιριστής για λογαριασμό της Σέφιλντ Γιουνάιτεντ ως δανεικός από τη Μάντσεστερ Σίτι και της εθνικής ομάδας της Αγγλίας.

Απόφοιτος της ακαδημίας της Λιντς Γιουνάιτεντ, ο Φίλιπς έκανε το ντεμπούτο του στην πρώτη ομάδα το 2015. Στη σεζόν 2019-20, ο Φίλιπς ήταν μέλος της ομάδας του Λιντς με προπονητή τον Μάρσελο Μπιέλσα που κέρδισε την Τσάμπιονσιπ και ήταν μέλος της ομάδας της Τσάμπιονσιπ για τη σαιζόν. Μετά από αυτή τη σεζόν, ο Φίλιπς έκανε το διεθνές του ντεμπούτο για την εθνική ομάδα της Αγγλίας τον Σεπτέμβριο του 2020 και επιλέχθηκε να εκπροσωπήσει την Αγγλία στο UEFA Euro 2020. Τον Ιούλιο του 2022 ο Φίλιπς υπέγραψε συμβόλαιο έξι ετών με την Μάντσεστερ Σίτι. Η μεταγραφή έφτασε περίπου στα πενήντα εκατομμύρια ευρώ.

## Παραπομπές


Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Ίπσουιτς Τάουν
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Μαντένιο-Γουανκαβίλκα

[μικρογραφία|251x251εσ|[Χάρτης του Ισημερινού με την περιοχή στην οποία έζησαν οι *Μαντένιος*.]]
Ο πολιτισμός **Μαντένιο-Γουανκαβίλκα** (Ισπανικά: *Los Manteños)* ήταν ένας από τους τελευταίους προκολομβιανούς πολιτισμούς στον σύγχρονο Ισημερινό, που δραστηριοποιήθηκε από το 850 έως το 1.600 μ.Χ.

## Τρόπος ζωής των ανθρώπων
Οι άνθρωποι οι οποίοι ονομάζονται Μαντένιος καλλιεργούσαν κυρίως φρούτα και λαχανικά, όπως αραβόσιτο, φιστίκια, ντομάτες και σκουός. Έχτισαν τα σπίτια τους από άχυρο ή φύλλα φοίνικα, και χρησιμοποίησαν επίσης σπίτια φτιαγμένα από ένα είδος μπαμπού που προέρχονται από την περιοχή, χρησιμοποιώντας πέτρες ποταμού ως θεμέλιο. Επιπλέον οι άνθρωποι πραγματοποιούσαν καταδύσεις με σκοπό να συλλέξουν ένα συγκεκριμένο όστρακο με έντονο χρώμα το οποίο θεωρούσαν πως ήταν η τροφή των θεών. ΄Ηταν ένας τόσο σημαντικός πολιτισμός που οι Ίνκας δεν τους κατάκτησαν ποτέ και άφησε τους Μαντένιος να αγοράσουν την ελευθερία τους με το φαγητό και το κέλυφος των θεών που ήξεραν μόνο να βρουν λόγω αυτής της εξειδίκευμένης κατάδυσης που πραγματοποιούσαν.

Κατηγορία:Προκολομβιανοί πολιτισμοί της Νότιας Αμερικής
Κατηγορία:Ιστορία του Ισημερινού
Πανελλήνιοι αγώνες σκοποβολής πήλινου στόχου 1959

Οι **Πανελλήνιοι αγώνες σκοποβολής πήλινου στόχου 1959** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ έλαβε χώρα στο Σκοπευτήριο Καισαριανής, στην Αθήνα στις 21 Ιουνίου του 1959. Διεξήχθη μόνο η κατηγορία όπεν (άνδρες και γυναίκες). Πρωταθλητής αναδείχθηκε ο Παναγιώτης Λιναρδάκης του Ο.Φ.Κ.Ο. με 98 επιτυχίες. Αξιοσημείωτο είναι ότι Όλγα Τζαβάρα ηττήθηκε μόνο από δύο άνδρες σκοπευτές και κατάφερε να κερδίσει τους υπόλοιπους εννέα.

H απονομή των επάθλων στους νικητές των αγώνων έγινε από τον πρώην υπουργό και πρόεδρο του Ο.Φ.Κ.Ο. Γεώργιο Ράλλη.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

## Παραπομπές


1959
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1959
Πέδρι

Ο **Πέδρο Γκονθάλεθ Λόπεθ** (25 Νοεμβρίου, 2002), γνωστός ως **Πέδρι**, είναι Ισπανός ποδοσφαιριστής που αγωνίζεται ως μέσος στην Μπαρτσελόνα και στην εθνική ομάδας της Ισπανίας.

Ο Πέδρι ξεκίνησε την καριέρα του από τις ακαδημίες της Λας Πάλμας και ξεκίνησε να αγωνίζεται επαγγελματικά με την πρώτη ομάδα το 2019. Η Μπαρτσελόνα τον απέκτησε για 5 εκατομμύρια ευρώ στις 5 Σεπτεμβρίου 2019, με την μεταγραφή να μπαίνει σε ισχύ τον Ιούλιο του 2020. Μέχρι τον Μάιο του 2021 είχε πραγματοποιήσει 50 εμφανίσεις με την κύρια ομάδα και ήταν ο δεύτερος νεαρότερος που έφτασε σε αυτό το ορόσημο.

Ο Πέδρι πραγματοποίησε το ντεμπούτο με την εθνική ομάδα τον Μάρτιο του 2021. Ήταν μέλος της αποστολής της Ισπανίας στο Euro 2020 και 2024 και στο Μουντιάλ 2022. Στην διοργάνωση του 2020, έγινε ο νεαρότερος παίκτης που έχει αγωνιστεί σε φάση νοκ-άουτ του ευρωπαϊκού πρωταθλήματος, σε ηλικία 18 ετών και 215 ημερών. Ονομάστηκε καλύτερος νεαρός παίκτης του τουρνουά και ήταν ο μόνος Ισπανός που συμπεριλήφθηκε στην καλύτερη ομάδα του τουρνουά.

## Παραπομπές

## Εξωτερικοί σύνδεσμοι
*

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ισπανοί Ολυμπιονίκες
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Επιγενετική

[μικρογραφία|400x400εσ|Οι επιγενετικοί μηχανισμοί επηρεάζονται από διάφορους παράγοντες και διαδικασίες όπως η ανάπτυξη κατά την εμβρυϊκή και την παιδική ηλικία, περιβαλλοντικές χημικές ουσίες, φάρμακα και φαρμακευτικά προϊόντα, γήρανση, και διατροφή. Οι μηχανισμοί αυτοί εμπεριέχουν τη μεθυλίωση του DNA, τις τροποποιήσεις των ιστονών, τις αλλαγές στη δομή των χρωματινών και σε επιλεγμένα μη κωδικοποιημένα μικρά RNA.Όλοι αυτοί οι παράγοντες και οι διεργασίες μπορούν να επηρεάσουν την υγεία των ανθρώπων και πιθανόν να οδηγήσουν σε ασθένειες όπως ο [καρκίνος, οι αυτοάνοσες ασθένειες, οι ψυχικές διαταραχές ή ο διαβήτης.]]
Στη βιολογία, η **επιγενετική** είναι η μελέτη των κληρονομικών αλλαγών του φαινοτύπου που δεν εμπεριέχουν τροποποιήσεις στην αλληλουχία του DNA. Το συνθετικό "" στην επιγενετική σημαίναι κάτι το οποίο είναι "πάνω από" ή "εκτός" της παραδοσιακής γενετικής κληρονομικότητας. Η επιγενετική συχνά περιλαμβάνει αλλαγές που επηρεάζουν τη γονιδιακή δραστηριότητα και έκφραση, αλλά αναφέρεται και στις κληρονομήσιμες φαινοτυπικές αλλαγές. Τέτοιες επιδράσεις στα κυτταρικά και φυσιολογικά φαινοτυπικά χαρακτηριστικά μπορεί να προέρχονται από εξωτερικούς ή περιβαλλοντικούς παράγοντες ή να αποτελούν μέρος της φυσιολογικής ανάπτυξης. Ο τυπικός ορισμός της επιγενετικής απαιτεί αυτές οι αλλαγές να κληρονομούνται στους απογόνους των κυττάρων ή οργανισμών.

Ο όρος αναφέρεται επίσης στις ίδιες τις αλλαγές χωρίς να αλλάζει η αλληλουχία του DNA. Παραδείγματα μηχανισμών που παράγουν τέτοιες αλλαγές είναι η μεθυλίωση του DNA και η τροποποίηση των ιστονών, καθένας από τους οποίους αλλάζει τον τρόπο με τον οποίο εκφράζονται τα γονίδια χωρίς να μεταβάλλεται η υποκείμενη αλληλουχία του DNA. Η γονιδιακή έκφραση μπορεί να ελεγχθεί μέσω της δράσης των κατασταλτικών πρωτεϊνών που προσκολλώνται σε περιοχές του DNA, σιωπώντας ή υπερεκφράζοντας γονίδια. Αυτές οι επιγενετικές αλλαγές μπορούν να μεταβιβάζονται μέσω των κυτταρικών διαιρέσεων κατά τη διάρκεια της ζωής του κυττάρου ή για πολλές γενιές.

Ένα παράδειγμα επιγενετικής αλλαγής στην ευκαρυωτική βιολογία είναι η διαδικασία της κυτταρικής διαφοροποίησης. Κατά τη μορφογένεση, τα βλαστοκύτταρα μετατρέπονται σε πλήρως διαφοροποιημένα κύτταρα. Καθώς ένα μόνο γονιμοποιημένο ωάριο - το ζυγωτό - συνεχίζει να διαιρείται, τα προκύπτοντα θυγατρικά κύτταρα αλλάζουν σε όλους τους διαφορετικούς τύπους κυττάρων σε έναν οργανισμό, συμπεριλαμβανομένων των νευρώνων, μυϊκών κυττάρων, επιθηλίου, ενδοθηλίου των αιμοφόρων αγγείων κ.λπ., ενεργοποιώντας ορισμένα γονίδια και αναστέλλοντας την έκφραση ορισμένων άλλων.

Στο παρελθόν, ορισμένα φαινόμενα που δεν ήταν απαραίτητα κληρονομικά είχαν περιγραφεί ως επιγενετικά. Για παράδειγμα, ο όρος «επιγενετική» έχει χρησιμοποιηθεί για να περιγράψει οποιαδήποτε τροποποίηση χρωμοσωμικών περιοχών, ειδικά τροποποιήσεις ιστόνων, ανεξάρτητα από το εάν αυτές οι αλλαγές είναι κληρονομικές ή σχετίζονται με το φαινότυπο. Σήμερα, ένα χαρακτηριστικό για να θεωρηθεί επιγενετικό θα πρέπει να είναι κληρονομικό.

## Παραπομπές

Κατηγορία:Γενετική
Κατηγορία:Γενετική χαρτογράφηση
Έκκριση

μικρογραφία|Έκκριση δακρύων
**Έκκριση** είναι η κίνηση ενός υλικού από το ένα σημείο στο άλλο, όπως μια εκκρινόμενη χημική ουσία από ένα κύτταρο ή έναν αδένα. Αντίθετα, η απέκκριση είναι η απομάκρυνση ορισμένων ουσιών από ένα κύτταρο ή οργανισμό. Ο κλασσικός μηχανισμός της έκκρισης των κυττάρων γίνεται μέσω εκκριτικών πυλών  στην κυτταρική πλασματική μεμβράνη. Οι εκκριτικές πύλες είναι μόνιμη δομή σε σχήμα κυπέλλου στη πλασματική κυτταρική μεμβράνη.

Εκκριτικό σύστημα στα βακτήρια σημαίνει μεταφορά ή μετατόπιση μορίων όπως πρωτεΐνες, ένζυμα ή τοξίνες (όπως τοξίνη χολέρας σε παθογόνα βακτήρια όπως *[[Vibrio cholerae]]*) από το εσωτερικό ενός κυττάρου στο εξωτερικό του.

## Σε κύτταρα
Τα κύτταρα, συμπεριλαμβανομένων των ανθρώπινων κυττάρων, έχουν μια πολύ εξελιγμένη διαδικασία έκκρισης. Οι πρωτεΐνες καθώς συντίθενται μετατοπίζονται στον αυλό ER.  

Ο βιοχημικός έλεγχος διατηρείται σε αυτήν την ακολουθία με χρήση pH.

### Μη κλασική έκκριση
Υπάρχουν πολλές πρωτεΐνες όπως FGF1, FGF2, interleukin-1 κλπ. που δεν έχουν αλληλουχία σήματος. Δε χρησιμοποιούν το κλασσικό ER-Golgi. Αυτά εκκρίνονται μέσω διαφόρων μη κλασσικών οδών.

Οι πρωτεΐνες μπορούν να απελευθερωθούν από κύτταρα μέσω παροδικών πόρων στην πλασματική μεμβράνη πλάσματος and through nonlethal, transient oncotic pores in the plasma membrane induced by washing cells with serum-free media or buffers..

### Στους ανθρώπινους ιστούς
Πολλοί τύποι ανθρώπινων κυττάρων έχουν τη δυνατότητα να είναι εκκριτικά κύτταρα. Έχουν τη συσκευή Golgi για την εκπλήρωση αυτής της λειτουργίας. 

## Σε αρνητικά βακτήρια

Η έκκριση υπάρχει επίσης και στα βακτήρια. Ορισμένες εκκρινόμενες πρωτεΐνες μετατοπίζονται κατά μήκος της πλασματικής μεμβράνης των κυττάρων από το SecYEG, ένα σύστημα μετατόπισης. Άλλοι μετατοπίζονται κατά μήκος της κυτταροπλασματικής μεμβράνης μέσω της οδού μετατόπισης. Υπάρχουν τουλάχιστον έξι εξειδικευμένα συστήματα έκκρισης. 

### Σύστημα έκκρισης τύπου T1SS ή TOSS
Η έκκριση τύπου I είναι ένα σύστημα έκκρισης που εξαρτάται από τη συγγένεια. Η διαδικασία ξεκινά ως οδηγός της πρωτεΐνης. 

## Παραπομπές


## Εξωτερικοί σύνδεσμοι
* 

Κατηγορία:Φυσιολογία
Κατηγορία:Μεταβολισμός
Κατηγορία:Κυτταρολογία
Χανς Μάγκνους Εντσενσμπέργκερ

Ο **Χανς Μάγκνους Εντσενσμπέργκερ** (, 11 Νοεμβρίου 1929 - 24  Νοεμβρίου 2022)  ήταν Γερμανός συγγραφέας, ποιητής και μεταφραστής.

## Βιογραφία
Ο Εντσενσμπέργκερ γεννήθηκε το 1929 στο Καουφμπόιρεν, μια μικρή πόλη της Βαυαρίας και ήταν ο μεγαλύτερος από τέσσερα αγόρια. Αποτελεί μέρος της τελευταίας γενιάς διανοουμένων των οποίων η γραφή διαμορφώθηκε από την εμπειρία από πρώτο χέρι του Τρίτου Ράιχ. Η οικογένεια Εντσενσμπέργκερ μετακόμισε στη Νυρεμβέργη, την τελετουργική γενέτειρα του Εθνικού Σοσιαλισμού, το 1931. Ο Γιούλιους Στράιχερ, ιδρυτής και εκδότης της εφημερίδας Der Stürmer, κατοικούσε στο διπλανό τους σπίτι. Ο Χανς Μάγκνους έγινε μέλος της νεολαίας του Χίτλερ στην εφηβεία του, αλλά αποπέμφθηκε λίγο αργότερα. Όπως έχει πει: «Ήμουν πάντα ανίκανος να είμαι καλός σύντροφος Δεν μπορώ να μείνω στη γραμμή. Δεν είναι στον χαρακτήρα μου. Μπορεί να είναι ένα ελάττωμα, αλλά δεν μπορώ να κάνω αλλιώς».

Ο Εντσενσμπέργκερ σπούδασε λογοτεχνία και φιλοσοφία στα πανεπιστήμια του Έρλαγκεν, του Φράιμπουργκ και του Αμβούργου και στη Σορβόννη στο Παρίσι. Απέκτησε το διδακτορικό  του το 1955. Η διατριβή του διαπραγματευόταν την ποίηση του Κλέμενς Μπρεντάνο. Μέχρι το 1957 εργάστηκε ως συντάκτης ραδιοφώνου στη Στουτγκάρδη . Συμμετείχε σε διάφορες συγκεντρώσεις της Ομάδας 47 . Μεταξύ 1965 και 1975 έζησε για λίγο στις ΗΠΑ και την Κούβα  και επιμελήθηκε το περιοδικό Das Kursbuch . Από το 1985 είναι εκδότης της διάσημης σειράς βιβλίων Die Andere Bibliothek, που δημοσιεύτηκε στη Φρανκφούρτη, και τώρα περιέχει σχεδόν 250 τίτλους. Ίδρυσε επίσης μαζί με τον Γκαστόν Σαλβατόρε, το μηνιαίο περιοδικό TransAtlantik . Το έργο του έχει μεταφραστεί σε περισσότερες από 40 γλώσσες.

Είναι ο μεγαλύτερος αδελφός του επίσης συγγραφέα Χριστιάνου Εντσενσμπέργκερ.

## Έργο
Σε πολλά από τα ποιήματά του παρατηρείται ένας σαρκαστικός και ειρωνικός τόνος. Για παράδειγμα, το ποίημα «Middle Class Blues» περιλαμβάνει διάφορα σημεία της καθημερινότητας της ζωής της μεσαίας τάξης, με τη φράση «δεν μπορούμε να παραπονιόμαστε» να επαναλαμβάνεται αρκετές φορές και τελειώνει με τη φράση «τι περιμένουμε;» . Πολλά από τα ποιήματά του ασχολούνται επίσης με θέματα πολιτικής αναταραχής για οικονομικά και ταξικά ζητήματα. Αν και εμφανίζεται κυρίως ως ποιητής και δοκιμιογράφος, ασχολήθηκε ακόμη με το θέατρο, τον κινηματογράφο, την όπερα, το ραδιοφωνικό δράμα, το ρεπορτάζ και τη μετάφραση. Έχει γράψει μυθιστορήματα και πολλά βιβλία για παιδιά, συμπεριλαμβανομένου του The Devil Devil, το οποίο αποτελεί μια εξερεύνηση των μαθηματικών.  Αποτελεί επίσης έναν από τους συγγραφείς ενός βιβλίου για τα γερμανικά ως ξένη γλώσσα (Die Suche) . Εφηύρε ακόμη και συνεργάστηκε στην κατασκευή μιας μηχανής που συνθέτει αυτόματα ποιήματα και η οποία χρησιμοποιήθηκε κατά τη διάρκεια του Παγκόσμιου Κυπέλλου Ποδοσφαίρου του 2006 για το σχολιασμό των αγώνων.

Απεβίωσε στις 24 Νοεμβρίου 2022, σε ηλικία 93 ετών

## Παραπομπές


Κατηγορία:Γερμανοί συγγραφείς
Κατηγορία:Γερμανοί ποιητές
Πάμπλο Σαράμπια

Ο **Πάμπλο Σαράμπια** (11 Μαΐου 1992) είναι Ισπανός ποδοσφαιριστής ο οποίος αγωνίζεται για λογαριασμό της Σπόρτινγκ Λισαβόνας, δανεικός από την Παρί Σεν Ζερμαίν, και της εθνικής ομάδας της Ισπανίας. Αγωνίζεται κυρίως ως επιθετικός μέσος, αλλά μπορεί να αγωνιστεί επίσης και ως πλάγιος δεξιός επιθετικός.

Ο Σαράμπια ξεκίνησε την καριέρα του από τις ακαδημίες της Ρεάλ Μαδρίτης. Το 2011 αποκτήθηκε από τη Χετάφε για 3 εκατομμύρια ευρώ και το 2016 αποκτήθηκε από τη Σεβίλλη και το 2019 από την Παρί Σεν Ζερμέν και σκόραρε το νικητήριο πέναλντι στον τελικό κυπέλλου του 2020.

Ο Σαράμπια ήταν διεθνής με τις νεανικές ομάδες της Ισπανίας. Πραγματοποίησε το ντεμπούτο με την εθνική αντρών το 2019. Ήταν μέλος της αποστολής της Ισπανίας στο Euro 2020.

## Παραπομπές


Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Χετάφε ΚΦ
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Παρί Σεν Ζερμέν
Κατηγορία:Ισπανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Ροδρίγο Κάρο

Ο **Ροδρίγο Κάρο** (ισπανικά: *Rodrigo Caro*, γεννημένος το 1573 στην Ουτρέρα και αποβιώσας στις 10 Αυγούστου 1647 στη Σεβίλλη) ήταν Ισπανός ιερέας, ιστορικός, αρχαιολόγος, δικηγόρος, ποιητής και συγγραφέας.

## Εργογραφία
Τα κύρια έργα του περιλαμβάνουν:

* *Antiguedades y Principado de la illustrissima Ciudad de Sevilla, y chorographia de suvento juridico, o antigua chancilleria* (Σεβίλλη, 1654, folio)
* *Relacion de las inscripciones y antiguedad de la villa de Utrera*, (quarto με λατινικό ποίημα που επαινεί την πόλη)
* *Veterum Hispaniae deorum manes sive reliquiae* (βιβλίο)
* *Trattati De ludis puerorum*
* *De los nombres y sitios de los vientos* (Από τα ονόματα και τις θέσεις των ανέμων)
* *De los santos de Sevilla*
* *Del [[Πριγκιπάτο της Κόρδοβα|Principado de Cordova]]*
* *De la antiguedad del appellido Caro* (Από την αρχαιότητα του επώνυμου Κάρο), αφιερωμένο στον Don Fernando Caro, κυβερνήτη της Καρμόνα
* Το Χρονικό αποδίδεται ψευδώς στους Flavio Lucio Dexter, Elecano και San Braulion (Σεβίλλη, 1627)

## Παραπομπές


## Εξωτερικοί σύνδεσμοι
* Works by Rodrigo Caro at WorldCat
* 

Κατηγορία:Ισπανοί ποιητές
Κατηγορία:Ισπανοί ιστορικοί
Κατηγορία:Ιέρειες
Μαρίνος Κλεάνθους

Ο **Μαρίνος Κλεάνθους** γεννήθηκε το 1982 στην Λευκωσία. Σπούδασε Νομική στο Αριστοτέλειο Πανεπιστήμιο Θεσσαλονίκης και Δημοσιογραφία στο ΚΕΦΚΣ.

Είναι δικηγόρος, πρώην παίκτης ριάλιτι παιχνιδιού *The Bar* (MEGA 2002) , Δημοτικός Σύμβουλος Αγλαντζιάς (2011-2021) , συγγραφέας  και τηλεοπτικό πρόσωπο. Εμφανίζεται στο ρόλο του Chaser στο παιχνίδι γνώσεων The Chase (ALPHA Κύπρου, 2020-2021) με παρουσιαστή τον Τάσο Τρύφωνος. Έγινε γνωστός για την ατάκα του "Barέθηκα Φεύγω!" όταν αποχώρησε οικειοθελώς σε ζωντανή εκπομπή του ριάλιτι παιχνιδιού The Bar παρά το γεγονός ότι ήταν ένας από τους πιο δημοφιλείς παίκτες.

Την περίοδο 2011-2013 εμφανιζόταν στο πάνελ της κοινωνικο-πολιτικής εκπομπής "Με την Ελίτα" (SIGMA) Κατά την περίοδο αυτή βοήθησε και στήριξε την Έλενα Φραντζή, σε μια υπόθεση που συγκλόνισε το πανελλήνιο .

Από το 2013 ίδρυσε το γραφείο IP CYPRUS που εξειδικεύεται στην νομική προστασία καινοτόμων ιδεών , εμπορικών σημάτων, διπλωμάτων ευρεσιτεχνίας , λογισμικών και πνευματικών δικαιωμάτων και λόγω της εξειδίκευσής του συμμετείχε ως Μέντορας Πνευματικών Δικαιωμάτων σε σειρά προγραμμάτων καινοτομίας και σεμιναρίων στην Κύπρο και στο εξωτερικό   .

Ήταν μέλος του Δημοκρατικού Κόμματος, από το οποίο παραιτήθηκε  λόγω διαφωνιών με τον Νικόλα Παπαδόπουλο στο κυπριακό . Σχετικά έδωσε συνέντευξη στην Τ/Κ εφημερίδα Havadis

Κατά την περίοδο 2018-2021 ήταν εκπρόσωπος Τύπου της Δημοκρατικής Παράταξης και από το 2022 Αντιπρόεδρος. Το 2020 συζητήθηκε το ενδεχόμενο να είναι υποψήφιος για την Δημαρχία Αγλαντζιάς παρά το γεγονός ότι ο ίδιος ποτέ δεν δήλωσε υποψηφιότητα.

Μιλά αγγλικά, τουρκικά και βασική γνώση γαλλικών και κινέζικων.

## Βιβλία
Είναι ο συγγραφέας του βιβλίου Barέθηκα... Φεύγω!  (Εκδόσεις Λιβάνη, 2002) το οποίο αναλύει τις σκέψεις του σε σχέση με τα ριάλιτι παιχνίδια στην βάση των προσωπικών του εμπειριών και του βιβλίου "Αρχιεπισκοπικές Εκλογές στην Κύπρο κατά τον 20ο αιώνα" (Εκδόσεις POWER, 2005) στο οποίο αναλύονται τα ιστορικά γεγονότα των αρχιεπισκοπικών εκλογών στην Κύπρο κατά τον 20ο αιώνα.

## Οικογενειακή κατάσταση
Είναι παντρεμένος και έχει 2 παιδιά.

## Παραπομπές


Κατηγορία:Κύπριοι δημοσιογράφοι
Μπατσά μπαζί

Το **μπατσά μπαζί** (αγγλ. *bacha bazi* (  στην κυριολεξία "παιχνίδι αγοριού", από το  *bacheh*, "αγόρι" και  *bazi* "παιχνίδι") είναι ένας όρος αργκό σε ορισμένα μέρη του Αφγανιστάν και του Πακιστάν  που σημαίνει ένα έθιμο του Αφγανιστάν που περιλαμβάνει από τον χορό νεαρών εφήβων αγοριών ντυμένων με γυναικεία ρούχα, αλλά και την ερωτική εκμετάλλευση αυτών από μεγαλύτερους άνδρες. Το έθιμο συνδέεται με την παιδική σεξουαλική υποδούλωση και πορνεία. Τον 21ο αιώνα ασκείται σε διάφορα μέρη του Αφγανιστάν και του βορειοδυτικού Πακιστάν . Η βία και ο εξαναγκασμός είναι κοινές πρακτικές και οι αξιωματούχοι ασφαλείας δηλώνουν ότι δεν μπορούν να τις τερματίσουν, επειδή πολλοί από τους άνδρες που εμπλέκονται σε δραστηριότητες που σχετίζονται με το *μπατσά μπαζί* είναι ισχυροί και καλά οπλισμένοι πολέμαρχοι.

Κατά τον εμφύλιο πόλεμο στο Αφγανιστάν (1996–2001), το *μπατσά μπαζί* απαγορευόταν και επέφερε τη θανατική ποινή σύμφωνα με το νόμο των Ταλιμπάν. Η πρακτική του χορού αγοριών είναι παράνομη βάσει του αφγανικού νόμου, αλλά οι νόμοι σπάνια επιβάλλονται σε ισχυρούς παραβάτες και η αστυνομία φέρεται να εμπλέκεται στο σχετικό έθιμο.

Μια διαμάχη προέκυψε μετά την εμφάνιση ισχυρισμών ότι οι στρατιωτικές δυνάμεις των ΗΠΑ στο Αφγανιστάν μετά την εισβολή στη χώρα αγνόησαν σκόπιμα το *μπατσά μπαζί.* Ο αμερικανικός στρατός απάντησε ισχυριζόμενος ότι το θέμα ήταν σε μεγάλο βαθμό ευθύνη της «τοπικής αφγανικής κυβέρνησης».

Στη δεκαετία του 2020, παρά τη διεθνή ανησυχία και την παρανομία της, η πρακτική συνεχίζεται.

## Ιστορία
μικρογραφία|δεξιά|Μουσικοί και αγόρι "μπατσά" στη Σαμαρκάνδη (Ουσμπεκιστάν), π. 1905-15.

*Το μπατσά μπαζί* είναι μια παράδοση αιώνων. Ένας από τους αρχικούς παράγοντες που κινητοποίησαν την άνοδο των Ταλιμπάν ήταν η αντίθεσή τους στην πρακτική. Μετά την εξουσία των Ταλιμπάν το 1996, το έθιμο απαγορεύτηκε μαζί με την ομοφυλοφιλία αφού οι Ταλιμπάν το θεώρησαν ασυμβίβαστο με το νόμο της Σαρία . Τόσο το *μπατσά μπαζί* *όσο* και η ομοφυλοφιλία τιμωρούνταν με τη θανατική ποινή, και μερικές φορές κατηγορούνταν τα νεαρά αγόρια αντί για τους δράστες

Συχνά, τα αγόρια επιλέγονται επειδή είναι φτωχά και ευάλωτα. Οι άντρες που στη νεότητά τους ασκούσαν το *μπατσά μπαζί* αντιμετωπίζουν κοινωνικό στίγμα και παλεύουν με τις ψυχολογικές επιπτώσεις της κακοποίησης τους.

Το 2011, σε συμφωνία μεταξύ των Ηνωμένων Εθνών και του Αφγανιστάν, αφγανοί αξιωματούχοι υπέγραψαν ένα σχέδιο δράσης που υπόσχεται να τερματίσει την πρακτική, μαζί με την επιβολή άλλων προστατευτικών μέτρων για τα παιδιά. Το 2014, η Suraya Subhrang, επίτροπος για τα δικαιώματα των παιδιών στην ανεξάρτητη επιτροπή ανθρωπίνων δικαιωμάτων του Αφγανιστάν, δήλωσε ότι οι περιοχές που ασκούσαν το *bacha bazi* είχαν αυξηθεί.

## Σύγχρονη προβολή του θέματος στη Δύση
Ένας αριθμός ρεπορτάζ και ντοκιμαντέρ με θέμα το *μπατσά μπαζί έχουν προβληθεί σε Δυτικές χώρες.*  Η ειδησεογραφία επίσης ασχολήθηκε με το πώς αντιμετώπισαν το έθιμο οι στρατιωτικοί των διεθνών δυνάμεων της ISAF στο Αφγανιστάν.

## Παραπομπές


Κατηγορία:Cross-dressing
Διαφθορά στην Κύπρο

Αυτή η σελίδα εξετάζει την **διαφθορά στην Κύπρο**.

## Βαθμός
Η κυβέρνηση της Κύπρου έχει σημειώσει θεωρητικά κάποια πρόοδο στην καταπολέμηση της διαφθοράς και μία από αυτές είναι η τροποποίηση του Ποινικού Κώδικα το 2012, η οποία προβλέπει τη σύμβαση Ποινικού Δικαίου για τη διαφθορά.

Το ισχυρό και ανεξάρτητο κυπριακό δικαστικό σύστημα είναι σε θέση να διασφαλίσει την προστασία των δικαιωμάτων ιδιοκτησίας. Ως εκ τούτου, οι ξένοι επενδυτές δεν θεωρούν τη διαφθορά ένα πιεστικό ζήτημα για την επιχειρηματική δραστηριότητα στην Κύπρο. Ωστόσο, απαιτείται η ύπαρξη ενός νόμου που θα προστατεύει τους μάρτυρες δημοσίου συμφέροντος, προκειμένου να διασφαλιστεί ένα αποτελεσματικό μέτρο κατά της διαφθοράς. 

Είναι επίσης σημαντικό να σημειωθεί ότι η νομιμοποίηση εσόδων από παράνομες δραστηριότητες εξακολουθεί να αποτελεί σοβαρό πρόβλημα στη χώρα. Επιπλέον, τα σκάνδαλα διαφθοράς που αφορούν πολιτικούς σημαντικών κομμάτων δεν είναι ασυνήθιστα και όταν αυτά αποκαλύπτονται, υπάρχει λιγοστή ή μηδαμινή προσπάθεια έρευνας τους. 

Η συνήθης άμυνα που χρησιμοποιούν οι κατηγορούμενοι πολιτικοί περιλαμβάνει επίσημες δηλώσεις, που δηλώνουν ότι "ξέρουν πάρα πολλά", και, αν η υπόθεσή τους επιδιωχθεί, θα αποκαλύψουν τη διαφθορά των άλλων μελών ενός κόμματος. 

Ο Δείκτης Αντίληψης Διαφθοράς για το 2017 κατατάσσει τη χώρα στην 42η θέση ανάμεσα σε 180 χώρες. Το Παγκόσμιο Βαρόμετρο Διαφθοράς της Διεθνούς Διαφάνειας (η οποία εκδίδει και τον παραπάνω δείκτη) δείχνει ότι το 72% των ερωτηθέντων πιστεύει ότι το επίπεδο διαφθοράς στη Κύπρο είναι αυξημένο.

## Παραπομπές

Κατηγορία:Διαφθορά στην Ευρώπη
Κατηγορία:Κοινωνία της Κύπρου
Φόρεμα Κύκνος

thumb|right|250px|Το **φόρεμα κύκνος** είναι ένα εμβληματικό φόρεμα που μοιάζει με λευκό κύκνο και φορέθηκε από την Ισλανδή καλλιτέχνιδα Μπιόρκ στη 73η Απονομή των Βραβείων Όσκαρ στις 25 Μαρτίου 2001. Μια δημοσκόπηση του Debenhams που δημοσιεύθηκε στο *[[The Daily Telegraph]]* το 2008 ψήφισε το φόρεμα ως το ένατο πιο εμβληματικό φόρεμα κόκκινου χαλιού όλων των εποχών.  Το φόρεμα κύκνου της Μπιόρκ ήταν πηγή έμπνευσης για τον οίκο Valentino στην επίδειξη μόδας της Άνοιξης του 2014 στην Εβδομάδα Μόδας του Παρισιού, η οποία έλαβε επαίνους από blog μόδας και κοινωνικά μέσα. 

## Σχέδιο
Σχεδιασμένο από τον Βορειομακεδόνα σχεδιαστή Marjan Pejoski, το φόρεμα σχεδιάστηκε σαν κύκνος και στην τελετή η Μπιόρκ γέννησε ένα αυγό στο κόκκινο χαλί.  Περιγράφηκε από τον Emanuel Levy ως "Ένα γιγαντιαίο φόρεμα κύκνος, ένα ολόσωμο καλσόν που καλύφθηκε με έναν γιγαντιαίο κύκνο του οποίου ο λαιμός τυλίχτηκε γύρω της με το κεφάλι και το ράμφος να στηρίζεται στα στήθη της".  Υπάρχουν δύο αντίγραφα του φορέματος,  ένα από τα αντίγραφα δημοπρατήθηκε για τον διεθνή οργανισμό βοήθειας Oxfam στο eBay και πωλήθηκε για 9.500 $ το 2005.  Η Μπιόρκ ξαναφόρεσε αργότερα το φόρεμα στο εξώφυλλο του δίσκου *[[Vespertine]].*

## Κριτικές
Το φόρεμα συζητήθηκε στον κόσμο της μόδας και της ψυχαγωγίας για εβδομάδες μετά την εκδήλωση. Θεωρήθηκε εξωφρενική και εξωπραγματική εμφάνιση που «έγινε το faux pas της μόδας εκείνη την χρονιά».   Μερικοί το θεώρησαν υπερβολικά παράξενο για να είναι κάτι περισσότερο από ένα απλό διαφημιστικό κόλπο, κάτι που επιβεβαιώθηκε από την Μπιόρκ.  Ο Jay Carr από την *Boston Globe* έγραψε: "την έκανε να μοιάζει με πρόσφυγας του επαρχιακού μπαλέτου", ενώ ο Steven Cojocaru χαρακτήρισε το φόρεμα "πιθανόν ένα από τα πιο χαζά πράγματα που έχω δει ποτέ ".  Η Joan Rivers παρατήρησε: «Αργότερα την είδα στο μπάνιο να απλώνει χαρτιά στο πάτωμα &#x2026; Αυτό το κορίτσι πρέπει να πάει σε τρελοκομείο».  Ωστόσο, το φόρεμα επαινέθηκε από ορισμένους για την πρωτοτυπία του. 

Ως απάντηση στα μίντια, η Μπιόρκ είπε "Είναι απλώς ένα φόρεμα".  Είπε, "Δεν ξέρω πραγματικά γιατί λατρεύω τους κύκνους, αλλά όπως είπα, τα πάντα σχετικά με το νέο μου άλμπουμ είναι για το χειμώνα και είναι ένα λευκό, χειμερινό πουλί. Προφανώς πολύ ρομαντικό, αφού είναι μονογαμικό. Αυτή τη στιγμή, οι κύκνοι φαίνεται να συμβολίζουν πολλά πράγματα. "  

Αρκετοί υποστηρίζουν πως το φόρεμα είναι αναφορά στον αρχαίο ελληνικό μύθο Η Λήδα και ο Κύκνος , που περιγράφει την ιστορία της Λήδας όπου την αποπλάνησε ο Δίας ενώ ήταν μεταμορφωμένος σε έναν λευκό κύκνο.

## Παραπομπές


Κατηγορία:Μπιορκ
Κατηγορία:Φορέματα
Σμίλαξ η τραχεία

Η **σμίλαξ η τραχεία** (*Smilax aspera*), με κοινή ονομασία **αρκουδόβατος** ή **αρκόβατος**, ανήκει στην οικογένεια Smilacaceae. Η λατινική του ονομασία προέρχεται από τη μυθική νύμφη Σμίλη και τη λέξη «asper» που σημαίνει τραχύς. Κατανέμεται σχεδόν σ’ όλη τη Μεσόγειο και είναι συστατικό φυτό της μακκίας βλάστησης, που απαντά σ’ όλη την Ελλάδα, κυρίως σε χαμηλό υψόμετρο (0-600 μ.). Είναι είδος αναρριχητικό, με βλαστό αγκαθωτό που έχει φύλλα καρδιοειδή, άστατο-βελοειδή ή βελοειδή με δύο έλικες στη βάση του μίσχου που βοηθούν στην αναρρίχηση του φυτού. Είναι φυτό δίοικο, δηλαδή τα αρσενικά και τα θηλυκά άνθη βρίσκονται σε διαφορετικά φυτά. Τα άνθη είναι εύοσμα, ανοιχτόχρωμα που σχηματίζουν κρεμαστές ταξιανθίες κόρυμβου. Ανθίζει Σεπτέμβριο-Νοέμβριο και οι καρποί του, που ωριμάζουν συνήθως το φθινόπωρο, είναι ράγες αρχικά κόκκινες και στη συνέχεια μαύρες.

File:Smilax aspera 20080607 164356 Bizkaia 43p3541N 2p9984W.jpg
File:Smilax aspera flowers.jpg
File:Smilacaceae - Smilax aspera - Salsapariglia.JPG
File:Smilacaceae - Smilax aspera.JPG
File:Smilax aspera MHNT.BOT.2008.1.1.jpg


## Πηγές
*Παπιομύτογλου Β. 2006, Αγριολούλουδα της Ελλάδας.

*Φυτολογία 2006, Εκδοτική Αθηνών.

*Lafranchis T. & Sfikas G. 2001, Flowers of Greece (Vol. II).

*Tutin et al. 2005, Flora Europaea Vol 5, Cambridge University Press

## Παραπομπές



Κατηγορία:Ελληνική χλωρίδα
Κατηγορία:Μακία βλάστηση
Μους

Μια **μους** (, σε ελληνική απόδοση σημαίνει «Αφρός») είναι μια μαλακή προετοιμασμένη παρασκευή που ενσωματώνει φυσαλίδες αέρα για να δώσει μια ελαφριά και αέρινη υφή. Μπορεί να κυμαίνεται από ελαφριά και αφράτη έως κρεμώδες και παχιά, ανάλογα με τις τεχνικές προετοιμασίας. Μια μους μπορεί να είναι γλυκιά ή αλμυρή.

## Είδη μους
Οι γλυκές μους παρασκευάζονται συνήθως με χτυπημένα ασπράδια αυγών, σαντιγί, ή και τα δύο, και αρωματίζονται με σοκολάτες, καφέ, καραμέλα,  πουρέ φρούτων ή διάφορα βότανα και μπαχαρικά, όπως μέντα ή βανίλια . Στην περίπτωση μερικών μους σοκολάτας, οι κρόκοι αυγών αναδεύονται συχνά σε λιωμένη σοκολάτα για να δώσουν στο τελικό προϊόν μια πιο πλούσια αίσθηση στο στόμα. Τα μους συνήθως ψύχονται προτού σερβιριστούν, γεγονός που τους δίνει πυκνότερη υφή. Το γλυκό μους σερβίρεται ως επιδόρπιο, ή χρησιμοποιείται ως γέμιση ενός κέικ.  Μερικές φορές σταθεροποιείται με ζελατίνη.

Οι αλμυρές μους μπορούν να παρασκευαστούν από κρέας, ψάρια και οστρακοειδή, φουά γκρα, τυρί ή λαχανικά. 
Οι ζεστές μους συχνά παίρνουν την ελαφριά υφή τους όταν προστεθούν χτυπημένα ασπράδια αυγών.
 
## Ιστορία
Διάφορα επιδόρπια που αποτελούνται από σαντιγύ σε πυραμιδοειδή σχήματα με βασικό συστατικό τον καφέ, το λικέρ, τη σοκολάτα, τα φρούτα, και ούτω καθεξής είτε στο μείγμα ή περιχύνονται στην κορυφή είναι γνωστά ήδη από το 1768.  Οι σύγχρονες μους είναι συνέχεια αυτής της παράδοσης.

## Γκαλερί

File:Lemon mousse with peach compote (4455679740).jpg|Μους λεμονιού με κομπόστα ροδάκινου
File:Smoked salmon and dill mousse in cucumber cups.jpg|Αλμυρή μους σολομού
File:Mousse cake 7.jpg|Κέικ μους
File:Debesmanna.JPG|Μους με σιμιγδάλι και φραγκοστάφυλο


## Παραπομπές


## Εξωτερικοί σύνδεσμοι
* 

Κατηγορία:Γαλλική κουζίνα
Κατηγορία:Γλυκά
Ευρωπαϊκό Πρωτάθλημα Πήλινου Στόχου 1969

Το **Ευρωπαϊκό Πρωτάθλημα Πήλινου Στόχου 1969** ήταν η 14η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Παρίσι, στη Γαλλία μεταξύ 15 και 22 Ιουνίου του 1969.Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά). Παράλληλα διοργανώθηκε το πρωτάθλημα νέων.

Στον πίνακα των μεταλλίων την πρώτη θέση κατέκτησε η Γαλλία με 2 χρυσά, 2 ασημένια και 2 χάλκινα μετάλλια. Η Σοβιετική Ένωση κέρδισε τη δεύτερη θέση με 2 χρυσά, 1 ασημένιο και 3 χάλκινα μετάλλια. Την τρίτη θέση κατέκτησε η Ιταλία με 1 χρυσό μετάλλιο και 2 συνολικά.

## Αποτελέσματα
### Άνδρες

### Γυναίκες

¹Σύμφωνα με την ιστοσελίδα Sport.komplett.de, το χάλκινο μετάλλιο κέρδισε η Γαλλίδα Λιζελότε Φορζό.

## Πίνακας μεταλλίων

## Παραπομπές


1969
Κατηγορία:Αθλητισμός στο Παρίσι
Κατηγορία:Σκοποβολή το 1969
Β-Ν-μεθυλαμινο-L-αλανίνη

Η **β-Ν-μεθυλαμινο-L-αλανίνη (BMAA)** είναι ένας δευτερογενής μεταβολίτης  και ειδικότερα ένα νευροτοξικό μη πρωτεϊνικό αμινοξύ  που παράγεται από κυανοβακτήρια, δινομαστιγωτά και διάτομα. Η απορρόφηση του BMAA από τα κυανοβακτήρια ακολουθείται από σημάδια χλώρωσης, ενώ η βιοσύνθεση φαίνεται να συνδέεται με συνθήκες έλλειψης αζώτου και η αύξηση του τελευταίου στο περιβάλλον οδηγεί σε μείωση της τοξίνης. Από τον συνδυασμό αυτών των δύο καταστάσεων, προέκυψε ότι η εξωγενής προσθήκη ΒΜΑΑ στο περιβάλλον, επηρεάζει τον κύκλο του αζώτου αναστέλλοντας τη δράση του ενζύμου συνθετάση της γλουταμίνης (GS) , που αποτελεί ένζυμο «κλειδί» στο μηχανισμό αφομοίωσης αζώτου, καθώς είναι υπεύθυνο για την ενσωμάτωση  αζώτου σε γλουταμινικό οξύ ώστε να επέλθει ο σχηματισμός της γλουταμίνης. Προκειμένου να διερευνηθεί η επίδραση του BMAA στον κύκλο του αζώτου και συγκεκριμένα στη δράση της GS, χρησιμοποιήθηκαν στελέχη *Synechococcus*, τα οποία δεν βιοσυνθέτουν την τοξίνη. Τα στελέχη αυτά αναπτύχθηκαν σε κυτταροκαλλιέργειες  που βρίσκονταν  σε συνθήκες έλλειψης αζώτου ή και έκθεσης σε ΒΜΑΑ, και σε συνθήκες πλήρους τροφοδότησης με άζωτο. Προβλέφθηκαν και εξετάστηκαν όλες οι πιθανές παράμετροι διασφάλισης ορθών αποτελεσμάτων (πχ. προσδιορισμός αρχικής ποσότητας BMAA την στιγμή t0 στο μέσο ανάπτυξης των κυττάρων και προσδιορισμός της ποσότητας ΒΜΑΑ στο τέλος της καλλιέργειας, ώστε να επιβεβαιωθεί η αφομοίωση της ουσίας από τα στελέχη *Synechococcus*).  Ακόμη πέρα από τις δύο μακροχρόνιες εκθέσεις (24,48 και 96 ωρών) των καλλιεργειών, πραγματοποιήθηκαν και τρεις βραχυπρόθεσμες εκθέσεις (180 λεπτών)   σε BMAA ώστε να γίνει η αξιολόγηση της δραστικότητας της GS. Η δραστικότητα της GS προσδιορίστηκε *in situ* και ποσοτικοποιήθηκαν τα ενδοκυτταρικά επίπεδα των αμινοξέων γλουταμίνης και γλουταμικού. Ακόμη, έγινε φασματοφωτομετρικός προσδιορισμός φωτοσυνθετικών  χρωστικών ουσιών και προσδιορισμός πρωτεϊνών. Από την έρευνα αυτή προέκυψε ότι το BMAA επηρεάζει την οδό αφομοίωσης αζώτου στο *Synechococcus*. Αυτή η απόκριση φαίνεται να εξαρτάται από το εάν υπάρχει διαθεσιμότητα αζώτου ή έλλειψη στο μέσο καλλιέργειας. Μετά από μακροχρόνια έκθεση, το BMAA δεν είχε καμία αρνητική ή θετική επίδραση στη φυσιολογία των κυττάρων , υποδηλώνοντας ότι η διαταραχή του κύκλου GS/GOGAT ήταν παροδική και ότι το BMAA μεταβολίζεται και / ή συσσωρεύεται.

## Παραπομπές


Κατηγορία:Αμινοξέα
Andel's Hotel Łódź

Το **Andel's Hotel Łódź** είναι ιστορικό ξενοδοχείο τεσσάρων αστέρων που βρίσκεται στο Λοτζ της Πολωνίας, στην οδό Ογκροντόβα 17, σε ένα πρώην εργοστάσιο κλωστοϋφαντουργίας που κατασκευάστηκε μεταξύ 1872-1892 και σχεδιάστηκε από τον Χιλάρι Μαγέφσκι.

## Ιστορία
Το ξενοδοχείο άνοιξε επίσημα τον Μάιο του 2009 και στεγάζεται στο κτίριο του πρώην εργοστασίου κλωστοϋφαντουργίας του Ίζραελ Ποζνάνσκι, το οποίο είχε ανακαινιστεί και προσαρμοστεί για να λειτουργήσει ως ξενοδοχείο. Το κτίριο αποτελεί μέρος ενός μεγάλου κέντρου τεχνών, εμπορικού κέντρου και ψυχαγωγικού συγκροτήματος, γνωστού ως Manufaktura. Το έργο του ξενοδοχείου δημιουργήθηκε από τη διεθνή μάρκα *andel's*, η οποία λειτουργεί επίσης σε πόλεις όπως το Βερολίνο, η Πράγα και η Κρακοβία.

Το ξενοδοχείο διαθέτει 278 δωμάτια, συμπεριλαμβανομένης μιας προεδρικής σουίτας, καθώς και επτά αίθουσες συνεδριάσεων. Ο εσωτερικός σχεδιασμός δημιουργήθηκε από την αρχιτεκτονική εταιρεία Jestico + Whiles με βάση το Λονδίνο. Το 2009, το ξενοδοχείο έλαβε ένα ευρωπαϊκό βραβείο σχεδιασμού ξενοδοχείων στην κατηγορία «Αρχιτεκτονική της Χρονιάς - Μετατροπή ενός υπάρχοντος κτιρίου σε χρήση ξενοδοχείου». Το 2010, το ξενοδοχείο απονεμήθηκε με το Βραβείο Ειδικού Τιμητικού Επισκέπτη στη Διεθνή Έκθεση Ακινήτων MIPIM στις Κάννες. Το 2015, αναφέρθηκε ως Ιστορικό Μνημείο με το διάταγμα του Προέδρου Μπρονίσλαφ Κομορόφσκι, ως μέρος του «πολυπολιτισμικού τοπίου της βιομηχανικής πόλης του Λοτζ».

## Αξιοσημείωτοι επισκέπτες
Στο ξενοδοχείο έχουν μείνει αρκετοί διακεκριμένοι επισκέπτες, όπως οι Μάρτιν Σκορσέζε, Πλάθιντο Ντομίνγκο, Ουμπέρτο Έκο, Λούκας Ποντόλσκι, Στινγκ, Λένι Κράβιτζ, Κάμερον Ντίαζ, Τζάστιν Μπίμπερ, Ριάννα, Σακίρα, Slash, Depeche Mode, Rammstein, The Cure, Il Divo, Thirty Seconds to Mars και Tokio Hotel. Φιλοξένησε επίσης πρωθυπουργούς και αρχηγούς κρατών, όπως ο Ντέιβιντ Κάμερον, ο Σιμόν Πέρες, ο Λεχ Βαλέσα και ο Άντζεϊ Ντούντα.

## Δείτε επίσης
* Ιστορία του Λοτζ

## Παραπομπές


Κατηγορία:Ξενοδοχεία στην Πολωνία
Κατηγορία:Κτίρια και κατασκευές στο Λοτζ
Ιωάννης Χρηστίδης

Ο **Ιωάννης Χρηστίδης** είναι Έλληνας πρώην αθλητής της σκοποβολής.

Στο Πανελλήνιο πρωτάθλημα σκοποβολής πήλινου στόχου υπήρξε πρωταθλητής στο ατομικό σκιτ το 1955 και το 1956.

Το 1956 έλαβε μέρος με την εθνική ομάδα σκοποβολής της Ελλάδας στο πρώτο Ευρωπαϊκό πρωτάθλημα του Σαν Σεμπαστιάν όπου κατέκτησε το αργυρό μετάλλιο στο ατομικό σκιτ και την 4η θέση στο μικτό σκιτ-τραπ. Ήταν αθλητής του Ο.Φ.Κ.Ο..

## Παραπομπές


Κατηγορία:Έλληνες αθλητές της σκοποβολής
Κατηγορία:Σκοπευτές ΟΦΚΟ
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Μακίντου

Το **Μακίντου** () είναι πόλη της Κένυας.

## Τοποθεσία
Η πόλη βρίσκεται στον αυτοκινητόδρομο Ναϊρόμπι-Μομπάσα, στην Επαρχία Μακουένι, στη νοτιοανατολική Κένυα, κοντά στα διεθνή σύνορα με τη Δημοκρατία της Τανζανίας.

Η τοποθεσία βρίσκεται περίπου 135 χιλιόμετρα, οδικώς, νοτιοανατολικά του Ματσάκος, όπου βρίσκονται οι επαρχιακή έδρα. Το Μακίντου βρίσκεται περίπου 356 χιλιόμετρα, οδικώς, βορειοδυτικά της παράκτιας πόλης της Μομπάσα.

## Ιστορία
Ο οικισμός ιδρύθηκε στις αρχές του 20ού αιώνα, ως βάση για τους εργάτες στις σιδηροδρομικές κατασκευές στο σιδηροδρομικό έργο Μομπάσα-Καμπάλα. Ο Ναός των Σιχ στο Μακίντου που χτίστηκε εκείνη την εποχή, θυμίζει ακόμα τις ημέρες του σιδηροδρομικού κτιρίου. Ο ναός ήταν ένας τόπος λατρείας και κοινωνικού κέντρου για πολλούς από τους εργάτες από την Ινδία. Ο ναός είναι καλά συντηρημένος και διαχειρίζεται ως δωρεάν κατοικία για κάθε ταξιδιώτη που χτυπά τις πόρτες του. Το Μακίντου εξυπηρετείται επίσης από το Αεροδρόμιο Μακίντου.

## Κλίμα

## Παραπομπές


## Εξωτερικοί σύνδεσμοι
* Ιστορία & προφίλ του ναού των Σιχ στο Μακίντου 

Κατηγορία:Πόλεις της Κένυας
Καύσωνας στην Ελλάδα το 1987

To 1987 έλαβε χώρα στην Ελλάδα **παρατεταμένο κύμα [[Καύσωνας|καύσωνα]]** από τις 20 έως τις 31 Ιουλίου, με τουλάχιστον 1.300 θανάτους στην περιοχή της Αθήνας, γεγονός που το κατατάσσει ως τον φονικότερο που έχει πλήξει ποτέ τη χώρα. Είναι εντυπωσιακό ότι ο αριθμός των θανάτων ήταν υπερδιπλάσιος από τον δεύτερο πιο θανατηφόρο, έναν εξαιρετικά ισχυρό καύσωνα που είχε πλήξει την κεντρική Ελλάδα τον Αύγουστο του 1958 και είχε σκοτώσει 600 άτομα, κυρίως στη Θεσσαλία.

Η μέγιστη θερμοκρασία που μετρήθηκε στο Εθνικό Αστεροσκοπείο Αθηνών, στο κέντρο της Αθήνας, ήταν 41,9°C στις 23 Ιουλίου και στη Νέα Φιλαδέλφεια ήταν 43,6°C στις 27 Ιουλίου, η οποία ήταν και η υψηλότερη που καταγράφηκε στην περιοχή της Αθήνας. Αυτές οι θερμοκρασίες συνδυάστηκαν με υψηλά ελάχιστα, με το υψηλότερο να είναι 30,2°C στο κέντρο της Αθήνας στις 27 Ιουλίου και 29,9°C στις 24 Ιουλίου στη Νέα Φιλαδέλφεια. Το χαμηλότερο ελάχιστο ήταν 25,6°C στο κέντρο της Αθήνας. Επιπλέον, η υγρασία ήταν υψηλή (60% στην Αθήνα στις 23 Ιουλίου) και οι ταχύτητες του ανέμου χαμηλές, συμβάλλοντας στη δυσφορία, ακόμη και κατά τη διάρκεια της νύχτας.

Οι πρώτοι νεκροί -εννέα τον αριθμό- στην Αθήνα καταγράφηκαν στις 22 Ιουλίου και στη συνέχεια ο αριθμός άρχισε να αυξάνεται ραγδαία καθημερινά. Στις 23 Ιουλίου πέθαναν 12, στις 24 Ιουλίου άλλοι 95 και στις 25 Ιουλίου άλλοι 250, προκαλώντας προβλήματα στην ταφή τους. Στις 26 Ιουλίου τα θύματα είχαν φτάσει συνολικά τα 900, στις 27 Ιουλίου προστέθηκαν 180 και στις 28 Ιουλίου άλλα 200. Υπολογίζεται ότι 400 ηλικιωμένοι πέθαναν αβοήθητοι.

Αν και ο καύσωνας έπληξε και άλλες πόλεις, όπως τη Θεσσαλονίκη και τη Λάρισα, θεωρείται ότι η δυσφορία ήταν εντονότερη στην Αθήνα λόγω και της παρουσίας φωτοχημικού νέφους, το οποίο είχε επιδεινωθεί από θερμοκρασιακές αναστροφές που προκάλεσε ένα βαρομετρικό υψηλό που είχε εισβάλει ταυτόχρονα από τη Σαχάρα.

## Παραπομπές


Κατηγορία:Φυσικές καταστροφές στην Ελλάδα
Κατηγορία:Ιστορία της Αθήνας
Κατηγορία:1987
Γεώργιος Τάκκας

Ο **Γεώργιος Τάκκας** είναι Ελληνοκύπριος πολιτικός. Από το 2012 είναι Δήμαρχος Σωτήρας.

## Βιογραφικά στοιχεία
Γεννήθηκε στις 8 Μαρτίου 1960 στη Σωτήρα. Σπούδασε χρηματοοικονομικά και λογιστική στο Πανεπιστήμιο Ανατολικού Λονδίνου και στο Emile Woolf του Λονδίνου. Είναι ιδρυτής και διευθύνων σύμβουλος του Internapa College. Επιπλέον, είναι μέλος και ταμίας του Παγκύπριου Συνδέσμου Σχολών Τριτοβάθμιας Εκπαίδευσης.

Είναι νυμφευμένος με την Έλενα Σάββα–Τάκκα και έχει δύο υιούς.

## Πολιτική διαδρομή
Στις Δημοτικές εκλογές του 2011 εκλέχθηκε πρώτος Δήμαρχος Σωτήρας με τη στήριξη του ΔΗΣΥ. Επανεξελέγη στις Δημοτικές εκλογές του 2016.

## Παραπομπές


## Πηγές
* 
* 

|-

Κατηγορία:Δήμαρχοι Σωτήρας
Κατηγορία:Κύπριοι διευθύνοντες σύμβουλοι
Ανδρέας Καουρής

Ο **Ανδρέας Καουρής** είναι Ελληνοκύπριος πολιτικός. Από το 2017 είναι Δήμαρχος Λύσης.

## Βιογραφικά στοιχεία
Γεννήθηκε στις 11 Φεβρουαρίου 1955 στη Λύση. Είναι διευθυντής και εκδότης της εβδομαδιαίας εφημερίδας *O Aντίλογος*. Επιπλέον, είναι συγγραφέας. Είναι νυμφευμένος και έχει δύο παιδιά.

## Πολιτική διαδρομή
Στις Δημοτικές εκλογές του 2016 εκλέχθηκε Δήμαρχος Λύσης.

## Παραπομπές

## Πηγές
*

|-

Κατηγορία:Δήμαρχοι Λύσης
Κατηγορία:Κύπριοι εκδότες
Κατηγορία:Κύπριοι συγγραφείς
Κατηγορία:Κύπριοι δημοσιογράφοι
Μάριος Αρμένης

Ο **Μάριος Αρμένης** είναι Ελληνοκύπριος πολιτικός. Από το 2012 είναι Δήμαρχος Λιβαδιών.

## Βιογραφικά στοιχεία
Γεννήθηκε στις 14 Νοεμβρίου 1956.

Στις Δημοτικές εκλογές του 2011 εκλέχθηκε Δήμαρχος Λιβαδιών. Επανεξελέγη στις Δημοτικές εκλογές του 2016.

## Παραπομπές

|-

Κατηγορία:Δήμαρχοι Λιβαδιών Λάρνακας
Κόπα Αμέρικα 2024

Το **Κόπα Αμέρικα 2024**  ήταν η 48η έκδοση του Κόπα Αμέρικα, του πρωταθλήματος ποδοσφαίρου εθνικών ομάδων ανδρών που διοργανώνεται από την ΚΟΝΜΕΜΠΟΛ κάθε τέσσερα χρόνια. Νικήτρια του πρωταθλήματος αναδείχθηκε η Αργεντινή, η οποία νίκησε την Κολομβία στην παράταση του τελικού με σκορ 1–0.

## Διοργανώτρια χώρα
Το Κόπα Αμέρικα 2024 είχε αρχικά προγραμματιστεί να φιλοξενηθεί από το Εκουαδόρ λόγω της απόφασης του προέδρου της ΚΟΝΜΕΜΠΟΛ. Ωστόσο, ο πρόεδρος της ΚΟΝΜΕΜΠΟΛ Αλεχάντρο Ντομίνγκες είπε ότι το Εκουαδόρ είχε προταθεί αλλά δεν είχε ακόμη επιλέξει να οργανώσει το κύπελλο. Το Νοέμβριο του 2022 το Εκουαδόρ ανακοίνωσε ότι αρνείται να διοργανώσει το τουρνουά. Το Περού εξέφρασε ενδιαφέρον για τη διοργάνωση. Επίσης,ως μέρος της προετοιμασίας για το Παγκόσμιο Κύπελλο Ποδοσφαίρου 2026 οι Ηνωμένες Πολιτείες Αμερικής σε συνεργασία με τον Καναδά εξέφρασαν ενδιαφέρον για τη φιλοξενία της διοργάνωσης. Το Κόπα Αμέρικα 2024 είχε αρχικά προγραμματιστεί για το 2023, αλλά μεταφέρθηκε στο 2024 για να συμπέσει με το Ευρωπαϊκό Πρωτάθλημα Ποδοσφαίρου 2024.

## Ομάδες
Και οι δέκα εθνικές ομάδες CONMEBOL έχουν δικαίωμα συμμετοχής:

* (Σημερινός κάτοχος)
*
*
*
*
* 
*
*
*
*
Κάποιες από τις παρακάτω χώρες-μέλη της ΚΟΝΚΑΚΑΦ φημολογείται ότι θα είναι καλεσμένες στη διοργάνωση:
*
*
*
*
*
*
*
*
*
*
*
*
*
Από την Ασιατική Συνομοσπονδία Ποδοσφαίρου οι ακόλουθες χώρες-μέλη έχουν εκφράσει ενδιαφέρον για να είναι καλεσμένες και βρίσκονται σε συζητήσεις για να συμμετέχουν στη διοργάνωση:
*
*
*

Αναμένεται ότι θα διεξαχθούν αγώνες 16 ομάδων, με έξι ομάδες από το εξωτερικό της ΚΟΝΜΕΜΠΟΛ.

## Πόλεις
Ο Ισημερινός έχει ήδη ξεκινήσει μελέτες για τον εκσυγχρονισμό των σταδίων του τουρνουά.

## Παραπομπές


## Εξωτερικοί σύνδεσμοι
*
Βίκτωρ Χατζηαβραάμ

Ο **Βίκτωρ Χατζηαβραάμ** είναι Ελληνοκύπριος πολιτικός. Από το 2017 είναι Δήμαρχος Μόρφου.

## Βιογραφικά στοιχεία
Γεννήθηκε το 1964 στη Μόρφου. Σπούδασε προγραμματιστής-αναλυτής ηλεκτρονικών υπολογιστών στην Ελλάδα. Εργάζεται στον ιδιωτικό τομέα. Είναι ιδρυτικό μέλος του Πολιτιστικού Ομίλου Μόρφου, του οποίου διετέλεσε και πρόεδρος.

Είναι νυμφευμένος με τη Ντίνα Χατζηαβραάμ και έχει ένα υιό.

## Πολιτική διαδρομή
Στις Δημοτικές εκλογές του 1996 εκλέχθηκε δημοτικός σύμβουλος στον Δήμο Μόρφου με το ΑΚΕΛ, θέση στην οποία επανεκλέχθηκε στις Δημοτικές εκλογές του 2001, στις Δημοτικές εκλογές του 2006 και στις Δημοτικές εκλογές του 2011. Ως δημοτικός σύμβουλος συμμετείχε σε διάφορες επιτροπές του Δήμου Μόρφου. Επιπλέον, ήταν αρχηγός της Δημοτικής Ομάδας του ΑΚΕΛ-Αριστερά-Νέας Δυνάμεις. Έχει εκπροσωπήσει τον Δήμο Μόρφου σε διάφορες αποστολές. Είναι ο μόνιμος αντιπρόσωπος του Δήμου Μόρφου στη Διεθνή Οργάνωση Πόλεις Αγγελιαφόροι της Ειρήνης (IAMPC) του ΟΗΕ, του οποίου είναι και πρόεδρος.

Στις Δημοτικές εκλογές του 2016 εκλέχθηκε Δήμαρχος Μόρφου με τη στήριξη του ΑΚΕΛ.

Το 2020 εξελέγη  αντιπρόεδρος στο Συμβούλιο Δήμων και Περιφερειών της Ευρώπης (CEMR).

## Παραπομπές

|-

Κατηγορία:Δήμαρχοι Μόρφου
Ψηφιακό νόμισμα

Το **ψηφιακό νόμισμα** ή **ψηφιακό χρήμα** ή **ηλεκτρονικό χρήμα** ή **ηλεκτρονικό νόμισμα** είναι οποιοδήποτε νόμισμα που αποθηκεύεται ή ανταλλάσσεται κατά κύριο λόγο σε ψηφιακά συστήματα υπολογιστών, ειδικά μέσω του διαδικτύου. Τα περισσότερα ψηφιακά νομίσματα είναι κρυπτογραφημένα όπως για παράδειγμα το Bitcoin, το Ethereum, το Litecoin, και πολλά άλλα.

Προγενέστερες ιδέες για ψηφιακά νομίσματα εισήχθησαν σε μεθόδους ηλεκτρονικών πληρωμών όπως το Sabre (ένα σύστημα ταξιδιωτικών κρατήσεων). Το 1983, μια ερευνητική εργασία με τίτλο "Blind Signatures for Untraceable Payments" (Τυφλές υπογραφές για μη ανιχνεύσιμες πληρωμές) του David Chaum εισήγαγε την ιδέα των ψηφιακών μετρητών. Το 1989, ίδρυσε την DigiCash, μια εταιρεία ηλεκτρονικών μετρητών στο Άμστερνταμ, για να εμπορευματοποιήσει τις ιδέες που περιείχε η έρευνά του. Η εταιρεία κήρυξε πτώχευση το 1998.

Η Ινδία πραγματοποίησε την πρώτη πιλοτική κυκλοφορία ψηφιακού νομίσματος λιανικής την 1η Δεκεμβρίου 2022. Τέσσερις τοπικές τράπεζες - η State Bank of India, η ICICI Bank, η Yes Bank και η IDFC - συμμετέχουν στην αρχική φάση ενός πιλοτικού προγράμματος σε τέσσερις πόλεις (Βομβάη, Νέο Δελχί, Μπανγκαλόρ και Bhubaneshwar).

Η Τράπεζα του Καναδά συνεργάστηκε με πέντε από τις μεγαλύτερες τράπεζες της χώρας - και την εταιρεία συμβούλων blockchain R3 - για αυτό που ήταν γνωστό ως Project Jasper. Σε μια άσκηση μοντελοποίησης που διεξήχθη το 2016, η κεντρική τράπεζα εξέδωσε νομίσματα CAD σε μια αλυσίδα μπλοκ παρόμοια με το Ethereum.

Τον Δεκέμβριο του 2020, η PBOC διένειμε ψηφιακά γιουάν αξίας 20 εκατομμυρίων γιουάν στους κατοίκους της Suzhou στο πλαίσιο ενός προγράμματος κλήρωσης για την περαιτέρω προώθηση του ψηφιακού νομίσματος που υποστηρίζεται από το κράτος. Οι παραλήπτες του νομίσματος είχαν τη δυνατότητα να ψωνίζουν τόσο εκτός όσο και στο διαδίκτυο, επεκτείνοντας την προηγούμενη δοκιμή, η οποία δεν απαιτούσε σύνδεση στο διαδίκτυο, συμπεριλαμβάνοντας στο πρόγραμμα ηλεκτρονικά καταστήματα.

## Περιγραφή
Τα ψηφιακά νομίσματα παρουσιάζουν ιδιότητες παρόμοιες με τα παραδοσιακά νομίσματα, αλλά γενικά δεν έχουν φυσική μορφή, σε αντίθεση με τα παραδοσιακά νομίσματα τα οποία είναι τυπωμένα, πχ το ευρώ. Η έλλειψη φυσικής μορφής επιτρέπει σχεδόν στιγμιαίες συναλλαγές μέσω του διαδικτύου και αφαιρεί το κόστος που σχετίζεται με τη διανομή χαρτονομισμάτων και κερμάτων. Αυτοί οι τύποι νομισμάτων μπορούν να χρησιμοποιηθούν για την αγορά φυσικών αγαθών και υπηρεσιών, αλλά μπορεί επίσης να περιορίζονται σε ορισμένες κοινότητες, όπως για χρήση σε ένα διαδικτυακό παιχνίδι, και παρουσιάζουν γοργή ανάπτυξη τα τελευταία χρόνια.

## Παραπομπές

Κατηγορία:Νομίσματα